b'\n_START_ARTICLE_\nUnibersidad ng Bergen\n_START_PARAGRAPH_\nAng Unibersidad ng Bergen (Ingles:\xc2\xa0University of Bergen,\xc2\xa0Noruwego: Universitetet i Bergen) ay isang pampublikong unibersidad na matatagpuan sa Bergen, Norway. Ang unibersidad ngayon ay nagsisilbi sa humigit-kumulang 17,000 mag-aaral, at ay isa ng walong mga unibersidad ng Norway._NEWLINE_Kahit na ang unibersidad ay itinatag noong 1946, ang mga pang-akademikong aktibidad ay nagaganap na sa\xc2\xa0Bergen mula nang maitatag ang\xc2\xa0Bergen Cathedral School\xc2\xa0noong\xc2\xa01153, ang Seminarium Fredericianum\xc2\xa0noong 1750, at ang pagtatatag ng Royal Norwegian Naval Academy\xc2\xa0noong 1817. Ang akademya\xc2\xa0at mas mataas na edukasyon ay higit ding naabante sa lungsod gawa ng pagtatatag ng Museo ng\xc2\xa0Bergen, nang lumaon ay naging ang\xc2\xa0University Museum of Bergen, noong 1825. Itinatag sa pamamagitan nina\xc2\xa0Wilhelm Frimann Christie at Jacob Neumann, ang museo ay naging isang lugar para sa parehong pananaliksik at edukasyon sa larang ngnatural na agham, at itinampok dito ang mga tanyag na mananaliksik tulad nina\xc2\xa0Michael Sars, Daniel Cornelius Danielssen at Fridtjof Nansen._NEWLINE_Ang Bergen sa kalaunan ay naging isang lungsod na may ilang arena para sa mas mataas na edukasyon at pananaliksik nang maitatag ang\xc2\xa0Geophysical Institute\xc2\xa0(sa kalaunan ay naging parte ng Unibersidad ng Bergen) na itinatag noong 1917, ang\xc2\xa0Chr. Michelsen Institute\xc2\xa0noong 1930, ang Norwegian School of Economics\xc2\xa0noong 1936 at sa wakas ang unibersidad noong 1946.'